Dec 09,2017
మహీంద్రా నుంచి కొత్త డీజిల్‌ జనరేటర్లు
నవతెలంగాణ, బిజినెస్‌ డెస్క్‌: మహీంద్రా గ్రూపులో భాగమైన మహీంద్రా పటరోల్‌ తెలుగు రాష్ట్రాల మార్కెట్లోకి నూతన శ్రేణీ డీజిల్‌ జనరేటర్లను విడుదల చేసింది. 250, 320 కెేవీఏ సామర్థ్యం కలిగిన ఈ జనరేటర్ల ధరలను వరుసగా రూ.12.5 లక్షలు, రూ.16 లక్షలుగా నిర్ణయించింది. వీటిని అత్యాధునిక కామన్‌ రైల్‌ డీజిల్‌ ఇంజిన్‌ (సీఆర్‌డీఈ) టెక్నాలజీతో అందుబాటులోకి తెచ్చామని మహీంద్రా అండ్‌ మహీంద్రా రిటైల్‌ ఇంటర్నేషనల్‌ బిజినెస్‌ వైస్‌ ప్రెసిడెంట్‌ సంజరు జైన్‌ తెలిపారు. శుక్రవారం హైదరాబాద్‌లో ఏర్పాటు చేసిన మీడియా సమావేశంలో ఆయన మాట్లాడుతూ ఇవి అతి తక్కువ ఉద్గారాలను విడుదల చేస్తాయన్నారు. హెవీ డ్యూటీ పనితీరు, ఇంధన సామర్థం కలిగి ఉన్నాయన్నారు.
మీ స్నేహితులకు రికమెండ్ చెయ్యండి